**PROJEKTS**

#### 2016.gada \_\_.janvārī Lēmums Nr.

**Par saistošo noteikumu precizēšanu**

Pamatojoties uz likuma „Par pašvaldībām” 45.panta ceturto daļu, ievērojot Vides aizsardzības un reģionālās attīstības ministrijas 2015.gada 29.decembra atzinumu par Daugavpils pilsētas domes 2015.gada 10.decembra saistošajiem noteikumiem Nr.48 “Daugavpils pilsētas pašvaldības sociālās garantijas bārenim un bez vecāku gādības palikušajam bērnam”, **Daugavpils pilsētas dome nolemj:**

Izdarīt Daugavpils pilsētas domes 2015.gada 10.decembra saistošajos noteikumos Nr.48 “Daugavpils pilsētas pašvaldības sociālās garantijas bārenim un bez vecāku gādības palikušajam bērnam” šādus precizējumus:

1. Izteikt saistošo noteikumu 1.punktu šādā redakcijā:

“1.Saistošie noteikumi nosaka Daugavpils pilsētas pašvaldības sociālās garantijas bārenim un bez vecāku gādības palikušajam bērnam pirms pilngadības sasniegšanai (turpmāk – bērns) un pēc pilngadības līdz 24 gadu vecuma sasniegšanas (turpmāk – pilngadību sasniegušais bērns), pabalstu aprēķināšanas un izmaksas kārtību, kā arī ar dzīvojamās telpas lietošanu saistīto izdevumu segšanas normatīvus.”

1. Svītrot saistošo noteikumu 2.1. un 2.2.apakšpunktus.
2. Uzskatīt saistošo noteikumu līdzšinējo 2.3.apakšpunktu par saistošo noteikumu 2.1.apakšpunktu.
3. Uzskatīt saistošo noteikumu līdzšinējo 2.4.apakšpunktu par saistošo noteikumu 2.2.apakšpunktu.
4. Papildināt saistošos noteikumus ar 3.1.1., 3.1.2., 3.1.3., 3.1.4. un 3.1.5. apakšpunktu šādā redakcijā:

“3.1.1. Pabalstu karstā ūdens piegādes nodrošināšanai;

3.1.2. Dzīvokļa pabalstu kurināmā iegādei individuālās apkures nodrošināšanai;

3.1.3. Dzīvokļa pabalstu siltumenerģijas piegādes izdevumu apmaksai;

3.1.4. Pabalstu bērna ēdināšanas izdevumu segšanai;

3.1.5. Pabalstu mācību piederumu iegādei.”

1. Izteikt saistošo noteikumu 6.punktu šādā redakcijā:

“6.Lai saņemtu 3.1.-3.2., 3.8.-3.10.apakšpunktā minētos pabalstus, pabalsta pieprasītājs, uzrādot personu apliecinošu dokumentu, vēršas ar iesniegumu Sociālo lietu pārvaldē un iesniedz izdevumus apliecinošu dokumentu kopijas (uzrādot oriģinālu), ja pieprasīta izdevumu kompensācija, vai iesniedz E-iesniegumu. Lai saņemtu 3.3., 3.5.-3.7. apakšpunktā minētos pabalstus, pabalsta pieprasītājs, uzrādot personu apliecinošu dokumentu, vēršas Sociālo lietu pārvaldē ~~šajos~~ saistošajos noteikumos noteiktos gadījumos.”

1. Izteikt saistošo noteikumu 7.punktu šādā redakcijā:

“7.Lai saņemtu 3.3.-3.5. apakšpunktā minētos pabalstus, adoptētājs vai audžuģimene, kura ņem bērnu aprūpē no Bērnunama-patversmes “Priedīte”, vai pilngadību sasniegušais bērns, pēc ārpusģimenes aprūpes izbeigšanās Bērnunamā-patversmē “Priedīte”, uzrādot personu apliecinošu dokumentu vēršas Bērnunamā-patversmē “Priedīte” vai iesniedz E-iesniegumu.”

1. Papildināt saistošo noteikumu 8.punktu ar otro teikumu šādā redakcijā:

“Lēmumu par pabalsta piešķiršanu Sociālo lietu pārvalde pabalsta pieprasītājam paziņo mutvārdos, bet lēmumu par atteikumu piešķirt pabalstu noformē rakstveidā, norādot atteikuma iemeslus, kā arī lēmuma apstrīdēšanas termiņus un kārtību.”

1. Aizstāt II. nodaļas nosaukumā vārdu “Pabalsts” ar vārdu “Pabalsti”.
2. Aizstāt saistošo noteikumu 48.punktā skaitli un vārdu “48.punktā” ar skaitli un vārdu “47.punktā”.
3. Aizstāt saistošo noteikumu 53.punktā skaitli un vārdu “53.punktā” ar skaitli un vārdu “52.punktā”.
4. Svītrot saistošo noteikumu 41.punktu, līdzšinējo 42.punktu uzskatīt par 41.punktu un attiecīgi mainīt arī pārējo punktu numerāciju.
5. Aizstāt visā saistošo noteikumu tekstā vārdus "Pabalsts veselības aprūpei" (attiecīgā locījumā) ar vārdiem "Veselības aprūpes pabalsts" (attiecīgā locījumā).

**Daugavpils pilsētas domes 2015.gada \_\_\_\_.\_\_\_\_\_\_\_\_ saistošo noteikumu Nr.\_\_ “Daugavpils pilsētas pašvaldības sociālās garantijas bārenim un bez vecāku gādības palikušajam bērnam ” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Saistošo noteikumu projektā ir sagrupēti materiālā pabalsta veidi, kas attiecas uz bāreņiem un bez vecāku gādības palikušajiem bērniem un viņu ģimenēm.  Saistošo noteikumu projekts izstrādāts, lai radītu tiesisko noteiktību. Saistošo noteikumu projekts nodrošinās materiālās palīdzības sistēmas caurskatāmību, kas padara materiālās palīdzības sniegšanas procesu par saprotamāku gan iedzīvotājiem, gan Daugavpils pilsētas domes struktūrvienību darbiniekiem. |
| 2. Īss projekta satura izklāsts | Saistošo noteikumu projektā ir ietverti materiālas palīdzības veidi, kas ir attiecināmi uz bāreņiem un bez vecāku gādības palikušajiem bērniem pirms un pēc pilngadības sasniegšanas. |
| 3.Informācija par plānoto projekta ietekmi uz pašvaldības budžetu | Prognozētā saistošo noteikumu projekta  1.apakšpunkta ietekme uz budžetu plānota 300 *euro* apmērā: 100 (personas) X 0,10 *euro* (pabalsta palielināšanas apmērs) X 30 m2 (dzīvokļa kompensējamā platība).  Prognozētā saistošo noteikumu projekta  2.6.apakšpunkta ietekme uz budžetu plānota 40 *euro* apmērā: 100 (personas) X 0,40 *euro* (pabalsta palielināšanas apmērs). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi nodrošinās Daugavpils pilsētas domes Sociālo lietu pārvalde un Daugavpils pilsētas domes Bērnunams-patversme “Priedīte”. |
| 6. Informācija par konsultācijām ar privātpersonām | Ar bērniem bāreņiem un bez vecāku gādības palikušajiem bērniem. |

Daugavpils pilsētas domes priekšsēdētājs J.Lāčplēsis